CELEX: 62017TB0148
Language: mt
Date: 2017-12-07 00:00:00
Title: Kawża T-148/17: Digriet tal-Qorti Ġenerali tas-7 ta’ Diċembru 2017 – Troszczynski vs Il-Parlament (“Rikors għal annullament — Leġiżlazzjoni li tikkonċerna l-ispejjeż u l-allowances tad-deputati fil-Parlament Ewropew — Alowance ta’ assistenza parlamentari — Irkupru tas-somom imħallsa indebitament — Inammissibbiltà parzjali — Parzjalment ma hemmx lok li tingħata deċiżjoni”)

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/26
            
         Digriet tal-Qorti Ġenerali tas-7 ta’ Diċembru 2017 – Troszczynski vs Il-Parlament
   (Kawża T-148/17) (1)
   
   ((“Rikors għal annullament - Leġiżlazzjoni li tikkonċerna l-ispejjeż u l-allowances tad-deputati fil-Parlament Ewropew - Alowance ta’ assistenza parlamentari - Irkupru tas-somom imħallsa indebitament - Inammissibbiltà parzjali - Parzjalment ma hemmx lok li tingħata deċiżjoni”))
   (2018/C 042/39)
   Lingwa tal-kawża: il-Franċiż
   
      Partijiet
   
   
      Rikorrenti: Mylène Troszczynski (Noyon, Franza) (rappreżentanti: inizjalment M. Ceccaldi, sussegwentement F. Wagner, avukati)
   
      Konvenut: Il-Parlament Ewropew (rappreżentanti: G. Corstens u S. Seyr, aġenti)
   
      Intervenjent insostenn tal-kovenut: Il-Kunsill tal-Unjoni Ewropea (rappreżentanti: A. Jensen, M. Bauer u R. Meyer, aġenti)
   
      Suġġett
   
   Talba abbażi tal-Artikolu 263 TFUE u intiża għall-annullament tad-Deċiżjoni tas-Segretarju Ġenerali tal-Parlament tat-23 ta’ Ġunju 2016 dwar l-irkupru mingħand ir-rikorrenti ta’ somma ta’ EUR 56 554 imħallsa indebitament abbażi tal-assistenza parlamentari, tan-nota ta’ debitu relatata magħha, u tad-deċiżjoni tal-Kwesturi tat-13 ta’ Diċembru 2016 li tiċħad l-ilment tar-rikorrenti kontra d-deċiżjoni tat-23 ta’ Ġunju 2016.
   
      Dispożittiv
   
   
               1)
            
            
               Ir-rikors huwa miċħud bħala inammissibbli, sa fejn jirrigwarda t-talba għal annullament tad-Deċiżjoni tas-Segretarju Ġenerali tal-Parlament Ewropew tat-23 ta’ Ġunju 2016 dwar l-irkupru mingħand Mylène Troszczynski ta’ somma ta’ EUR 56 554 imħallsa indebitament abbażi tal-assistenza parlamentari, tan-nota ta’ debitu relatata magħha, kif ukoll tat-talba intiża biex il-Parlament jiġi kkundannat iħallas lir-rikorrenti s-somma ta’ EUR 50 000 bħala rimbors tal-ispejjeż rekuperabbli.
            
         
               2)
            
            
               Ma hemmx iktar lok li tingħata deċiżjoni dwar ir-rikors sa fejn dan jittratta t-talba għal annullament tad-deċiżjoni tal-Kwesturi tat-13 ta’ Diċembru 2016 li tiċħad it-talba tar-rikorrenti kontra d-deċiżjoni tat-23 ta’ Ġunju 2016.
            
         
               3)
            
            
               Mylène Troszczynski hija kkundannata tbati l-ispejjeż tagħha kif ukoll dawk tal-Parlament.
            
         
               4)
            
            
               Il-Kunsill tal-Unjoni Ewropea għandu jbati l-ispejjeż tiegħu.
            
         
      (1)  ĠU C 144, 8.5.2017.